Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6666

b) jelzések szolgáltatása a repülő személyzet részére, amely azonosítja a közelben lévő légijármű megközelítési pozícióját a vizuális észlelés segítéseként. Megjegyzés. – Az ACAS I csak A/C-módú lekérdezésre van szánva. Továbbá nem koordinál másik ACAS berendezéssel. Ennek folytán az ACAS I telepítésének részeként S-módú válaszjeladót nem igényel. 4.2.2 Jel formátum. Minden ACAS I jel RF jellemzőjének összhangban kell lennie a 3. fejezet 3.1.1.1től – 3.1.1.6-ig és 3.1.2.1-től – 3.1.2.4-ig terjedő pontjainak rendelkezéseivel. 4.2.3 Interferencia szabályozás 4.2.3.1 Maximális sugárzott RF teljesítmény. Az ACAS I adattovábbítás effektív sugárzott teljesítménye a légijármű hosszanti tengelyéhez viszonyított nulla fokos látóhatár fölötti szögmagasságánál (elevációs szögnél) nem haladhatja meg a 24 dBW értéket. 4.2.3.2 Nem-kívánt sugárzott teljesítmény. Amikor az ACAS I nem továbbít lekérdezést, az effektív sugárzott teljesítmény egyik irányban sem haladhatja meg a -70 dBm-et. Megjegyzés. – Ennek a követelménynek kell biztosítania, hogy amikor nem továbbít lekérdezést, az ACAS I ne sugározzon RF teljesítményt, amely interferálhatna másik közelben lévő légijárművön vagy földi létesítményben elhelyezett SSR válaszjeladóval vagy rádió berendezéssel, vagy csökkentené azok érzékenységét. 4.2.3.3 Interferencia lehatárolás. Mindegyik ACAS I lekérdezőnek szabályoznia kell lekérdezési sebességét vagy teljesítményét vagy mindkettőt az összes SSR módokban, hogy minimumra csökkentse az interferencia hatásokat (4.2.3.3.3 és 4.2.3.3.4). Megjegyzés. – Ezek a korlátok arra szolgálnak, hogy az összes interferencia hatás, amely ezekből a lekérdezésekből származik, a közelben lévő többi ACAS I, ACAS II és ACS III lekérdezőktől származókkal együtt, alacsony szinten maradjon. 4.2.3.3.1 Saját válaszjeladó válasz sebesség meghatározás. Az ACAS I-nek figyelnie kell a sebességet, amellyel a saját válaszjeladója válaszol a lekérdezésekre, hogy biztosítsa a 4.2.3.3.3 pont rendelkezéseinek kielégítését. 4.2.3.3.2 Az ACAS II és ACAS III lekérdezők számának meghatározása. Az ACAS I-nek számolnia kell a közelben lévő ACAS II és ACAS III lekérdezők számát, hogy a 4.2.3.3.3, illetve 4.2.3.3.4 pontban lévő rendelkezéseket kielégítsék. Ezt a számlálást az ACAS adások (UF = 16) figyelemmel kisérésével lehet megszervezni (4.3.7.1.2.4) és fel kell frissíteni, a különböző S-módú ACAS címzések számával, amelyeket a megelőző 20 másodperces periódus során a legalább 1 Hz-es névleges frekvenciánál vettek. 4.2.3.3.3 A/C ACAS I interferencia korlátok. A lekérdezési teljesítmény nem haladhatja meg a következő korlátokat: na k1 Felső határ { Pa(k)} esetén k=1 Ha fr < 240 Ha fr > 240 > 22 ahol: na = ACAS II-vel és ACAS III-mal felszerelt, a saját légijármű közelében repülő légijárművek száma (egy -74 dBm küszöbű válaszjeladó vevővel vett ACAS adásokra alapozva); { } = a zárójeleken belüli kifejezésnek az utolsó 8 lekérdezési ciklusra vonatkozó átlagértéke; Pa(k) = csúcsteljesítmény, amelyet az antenna sugároz annak az impulzusnak az összes irányában, amely a legnagyobb amplitúdóval rendelkezik abban az impulzus csoportban, amelyben az impulzusok egyetlen lekérdezést tartalmaznak egy 1 másodperces lekérdezési ciklusban a k-adik A/C-módú lekérdezés során, W; k = A/C- módú lekérdezések index száma, k = 1, 2.., kt; kt = egy 1 másodperces lekérdezési ciklusban továbbított A/C-módú lekérdezések száma; fr = saját válaszjeladó A/C-módú válasz sebessége. 4.2.3.3.4 S-módú ACAS I interferencia korlátok. Egy ACAS I, amely S-módú lekérdezéseket használ, nem okozhat nagyobb interferencia hatásokat, mint egy csupán A/C-módú lekérdezéseket használó ACAS I. 4.3 ACAS II-re és ACAS III-ra vonatkozó általános előírások

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes